text: Mand varetægtsfængslet efter fund af skarpladt jagtgevær
  01 april 2015 kl. 09.53
  Politiet fandt det oversavede jagtgevær under en ransagning i Hedensted
  En 44 årig mand er onsdag formiddag blevet varetægtsfængslet i fire uger.
  Mandens bolig blev, ifølge politikommissær Allan Munkholm fra Sydøstjyllands Politi, ransaget efter et tip og udover det oversavede jagtgevær fandt politiet også tyvekoster, der bl.a. stammer fra tyveri hos Hedensted Caravan.
  Sydøstjyllands Politi fortæller til TV SYD, at den 44 årige mand er kendt af politiet i forvejen, men ellers ønsker de ikke at udtale sig nærmere.
  Fængslingen er kæret til Landsretten.
  Grundlovsforhøret førte til 4 ugers arbejdsro i sagen om det oversavede jagtgevær. Fængslingen er kæret til Landsretten #politidk
  
  